กทม. ก้าวสู่ปีที่ 50 เดินหน้าพัฒนางาน บริการ มุ่งสู่การเป็นมหานครของทุกคน
นายขจิต ชัชวานิชย์ ปลัดกรุงเทพมหานคร ประธานในการจัดกิจกรรม “ก้าวสู่ปีที่ 50 กทม.”  พร้อมมอบรางวัลผู้ชนะกิจกรรมอวดภาพและคลิป “มองกรุงเทพฯ ผ่านเลนส์” ภายใต้หัวข้อ  “กรุงเทพฯ มหานครของทุกคน” ปี 2565 ถือเป็นปีที่ดีของกรุงเทพมหานคร ในฐานะที่เปลี่ยนจากเทศบาลมาเป็นองค์กรปกครองส่วนท้องถิ่นรูปแบบพิเศษมาเป็นเวลา 50 ปี เพราะมีความสำคัญมาก ทำให้เห็นถึง 50 ปีที่พี่น้องข้าราชการและบุคลากรของเราตั้งใจทุ่มเท พัฒนาการทำงานและบริการต่างๆ เพื่อประชาชนมากกว่า 10 ล้านคน ให้มีความสุข มีคุณภาพชีวิตที่ดี ได้รับบริการที่ดี  รวมถึงการมีส่วนร่วมของพี่น้องประชาชนชาวกรุงเทพฯ ที่ร่วมมือกับ กทม. ทำให้กรุงเทพฯ เป็นเมืองที่น่าท่องเที่ยวและน่าอยู่ พร้อมมอบรางวัลผู้ชนะกิจกรรมอวดภาพและคลิป “มองกรุงเทพฯ ผ่านเลนส์” ภายใต้หัวข้อ  “กรุงเทพฯ มหานครของทุกคน” และชมนิทรรศการและการจัดแสดงภาพถ่าย พร้อมพูดคุยเกี่ยวกับโครงการ ซึ่งกิจกรรมต่างๆ ที่ทางสำนักงานประชาสัมพันธ์จัดขึ้นตลอดช่วงหลายเดือนที่ผ่านมาสำหรับนิทรรศการที่จัดแสดงในวันนี้ จะถูกนำไปจัดแสดงต่อที่หอสมุดเมืองกรุงเทพมหานคร  จนถึงเดือนธันวาคม 2565 ผู้สนใจสามารถเข้าชมและร่วมสนุกในกิจกรรมต่างๆ ได้ทางเว็บไซต์ www.50ปีกทม.com